paragraph_text: Mrežni premosnik ili most (od eng. bridge) je u računarstvu uređaj koji povezuje (premošćuje) računalne mreže na drugom sloju OSI modela, tj. promet prosljeđuje na temelju MAC adresa. Ethernet rabi tzv. transparent bridging, što znači da je rad mreže transparentan za krajnje uređaje (računala), dok Token Ring obično rabi source route bridging gdje krajnji uređaji aktivno sudjeluju u određivanju puta kroz mrežu.